tomron87/hebrew-wikipedia-sentences-corpus huggingface dataset:
ביולי 1997 הוענק לה "פרס הריקוד האיטלקי", כשנבחרה כאמן הפופ-דאנס הטוב ביותר של השנה.
גאלה קיבלה את פרס "קלטת היהלום" בצרפת, כמו כן גם קלטת פלטינה וזהב בבריטניה.
באותה שנה גם הייתה מועמדת ל"משחק הריקוד הטוב ביותר" בטקס פרסי מובו בבריטניה לצד הפרודיג'י, הכמיקל בראדרס ואורביטל.
ביולי 1997 היא זכתה באמנית הזרה הטובה ביותר של השנה במידם בקאן בצרפת.
בין השנים 1995 ו-1998 הופיעה גאלה ברשימת האמנים הגדולים ביותר של ה-BBC בבריטניה, ב-טאראטאטה הצרפתית, Les Années Tubes, M6's Hit Machine וב-MTV גרמניה, וכן הופיעה באצטדיונים כמו אקור הוטל ארנה, אצטדיון בפריז, ולס ונטאס במדריד.
אלבומה "Come into My Life" (אנ') יצא לאור ב-17 בנובמבר 1997, עם 4 סינגלים שסיימו ב-20 המובילים ברחבי אירופה, ומכרו למעלה מ-6 מיליון תקליטים ברחבי העולם עד 1998.
ב-1998, בזמן שביצעה את "Let a Boy Cry" בצרפת, היא פגשה את המנהל של פרינס, סטיב פארגנולי, שהחל לייצג אותה.
באותה שנה היא חתמה ביוניברסל מיוזיק גרופ באיטליה.
לאחר מותו הבלתי צפוי של סטיב פרגנולי ב-2001, גאלה הפרה את החוזה שלה עם יוניברסל וחזרה לניו יורק.
לאחר שהתיישבה בברוקלין, גאלה יצאה להגדיר מחדש את הסאונד שלה, את חייה ואת הקריירה שלה, והופיעה מחדש כאמנית עצמאית.
בשנת 2005, "Faraway" שוחרר בצרפת וביוון שם הגיע למקום הראשון במצעד ה-iTunes ולמקום ה-6 במצעד הלאומי.
"Faraway" הופק בשיתוף המוזיקאי/מפיק של קאש מאני רקורדס, קווין רודולף, ושומש בפרסומת טלוויזיה של בושם.
בשנת 2005 הופיעה גאלה ב-Pink TV וב-Fan De.
שגיא ראי עשה קאבר משירה של גאלה Freed From Desire לאלבומו "שירים מרגשים".
ב-2006 היא הופיעה במסיבת Mega PANN באולפני סנטרל באוטרכט.
בשנת 2008 הקימה גאלה את חברת ההקלטות העצמאית שלה, Matriarchy Records, שבסיסה בברוקלין, ניו יורק.
"Tough Love" הוא אלבום הבכורה של Matriarchy Records שיצא דיגיטלית ברחבי העולם ב-6 בספטמבר 2009.
"Tough Love" כלל שיתופי פעולה עם שורה של מפיקים ידועים, כולל המתופף דיאנטוני פארקס, מרקוס בל וקווין רודולף.
גאלה גם שיתפה פעולה עם תמיר מוסקט הישראלי, מייסד בלקן ביט בוקס בהפקה של שירה "I Am The World, The World Is Me".
לאחרונה מוסקט היה אחראי ללהיט Talk Dirty של ג'ייסון דירולו.
גאלה הפיקה באופן עצמאי ארבעה קליפים לאלבום "Tough Love".
הסרטון לשיר "I Am The World, The World Is Me" צולם בשיתוף עם הצייר והסופר האיטלקי/ארגנטינאי סבסטיאנו מאורי.
ב-2009 הופיעה שתי לילות בטריקסו ארנה.
בשנת 2010 הופיעה גאלה באולם הנשפים הייליין בניו יורק, בפאלה דה ספורט ובתיאטרון העתיק בארל.
באותה שנה היא הוזמנה להופיע בתור הזמרת הראשית ב-24h velo de Louvain-la-Neuve, האירוע השני בגודלו באירופה, שאורגן על ידי סטודנטים של האוניברסיטה הבלגית של לובן-לה-נוב.
בשנת 2010 "אהבה קשוחה" הופיעה בסדרת הטלוויזיה האמריקאית הפופולרית "מי רוצה להיות מיליונר?".
באותה שנה שימש "Freed From Desire" לפרסומת של ניסאן בצרפת ובספרד.
בשנת 2011 ביצעה גאלה את הסינגל החדש שלה, "Lose Yourself in Me" במופע "Dance in the Summer" בביירות, לצד טאיו קרוז, טי-פיין, דב, ודאש ברלין.
האירוע אורגן על ידי רדיו MixFM, ו-"Lose Yourself in Me" הגיע למקום השני ב-10 מצעדי השמעות לפני יציאתו, ולאחר מכן דורג במקום הראשון ברדיו RFX בלבנון.
ההוצאה של הסינגל "Lose Yourself in Me" לשאר העולם הייתה במאי 2012 דרך הלייבל העצמאי של גאלה, Matriarchy Records.
השיר הושמע, בין היתר, ב-Fun Radio וב-Radio FG בצרפת.
את זה ביים אליסטר לגראן אחיה של ויקטוריה לגראן מלהקת ביץ' האוס.
הסרטון הציג חליפות LED מלאות ורקדניות קרומפ מלוס אנג'לס והוכן בכוריאוגרפיה של גאלה.
בשנת 2013 צילמה גאלה קליפ לשיר "Taste Of Me" בכוריאוגרפיה של בנואה סוואן, המנהל האמנותי של להקת המחול האוונגרד של ניו יורק סידר לייק, ובבימויו של הבמאי הצרפתי-ניו יורקי אלכסנדר מור.
הקליפ של גאלה מציג את תיאטרון המחול האמריקאי אלווין איילי.
בהשראת הבמאי האהוב עליה, אלפרד היצ'קוק, גאלה רצתה לצלם סרטון שהרגיש כמו טייק בודד.
הייתה התייחסות נוספת לאדוארד מויברידג' ועבודתו החלוצית במחקרי צילום של תנועה.
כוריאוגרפים שונים בין האהובים על גאלה (פרסונס, בוב פוסי, מארן מוריס) מוזכרים גם הם בכוריאוגרפיה.
הקליפ ל-"Taste Of Me" הוצג כבלעדי עם דיגיטל ספיי, אתר החדשות והבידור הפופולרי ביותר בבריטניה.
באירופה, הסרטון נחשף בלעדית על ידי Fun Radio Belgique, תחנת רדיו בת ל-Fun Radio France; הקבוצה הגדולה ביותר של תחנות רדיו FM שכ-3.8 מיליון מאזינים לו מדי יום.
בבלגיה הסרטון "Taste Of Me" הוצג בעיתון הגדול Dernier Heure (מקוון) וגאלה הופיעה בחדשות הבוקר והערב של RTL כדי לדבר על הסינגל החדש שלה.
בשנת 2013 השירים החדשים השונים של גאלה כמו "Lose Yourself in Me", "Taste of Me" ו-"Love Impossible" הוצגו בתוכניות הטלוויזיה של רשתות MTV, ומשפחת קרדשיאן.
"Freed From Desire" נדגם על ידי הלהקה הגרמנית פרידה גולד.
השיר שנקרא "Liebe ist meine Rebellion" הגיע למקום הרביעי במצעד הסינגלים הגרמני.
גאלה עלתה להופיע באולימפיאדת החורף 2014 במדלס פלאזה בסוצ'י.
ההופעה שודרה בשידור חי באירופה פלוס, הערוץ המוזיקלי הגדול ברוסיה.
היא הופיעה למשך שעה והציגה לראשונה את הסינגל החדש שלה, "The Beautiful".
למרות המחלוקת סביב האולימפיאדה, גאלה פתחה את הופעתה עם הלהיט שלה משנות ה-90, "Let A Boy Cry", כתמיכה בקהילה הגאה.
ב-20 בנובמבר הוציאה לייבל InHouse Records בניו יורק את הסיגנל החדש של גאלה "The Beautiful", בשיתוף פעולה עם התקליטן/מפיק האגדי טוד טרי.
גאלה הופיעה בקונצרט של יוסו נ'דור בדקר, סנגל, ביום השנה החדשה.
האירוע שודר בטלוויזיה על ידי Tele Future Media.
דרך הלייבל האישי שלה Matriarchy Records היא הוציאה את האלבום "Singles V1", אוסף של סינגלים בין 2012 ל-2015 לצד שלושה שירים שלא יצאו בעבר.
בין היתר האלבום מכיל רמיקסים של טוד טרי.
בשנת 2016 הקליטה גאלה גרסה אקוסטית של "Freed From Desire" באולפני ההקלטה סנט ז'רמן בפריז, עבור הסרט הצרפתי "Un homme à la hauteur" בבימויו של לורן טירד ובכיכובו של ז'אן דוז'רדן (זוכה פרס האקדמיה לשחקן הטוב ביותר 2012).
הסרט יצא לאקרנים במאי 2016.
במאי 2016, אוהד ויגאן את'לטיק העלה ליוטיוב עיבוד של "Freed From Desire" ששמו 'Will Grigg's on Fire', כהוקרה על הישגיו האחרונים של וויל גריג, שחקן וויגאן.
מאז שהועלה, השיר הפך לפזמון כדורגל ויראלי, וקיבל מיליוני צפיות.
אוהדים מצפון אירלנד, אירלנד, ויילס וצרפת הכינו גרסה משלהם לשיר עבור השחקנים שלהם.
השיר הפך להמנון הלא רשמי של יורו 2016.
במהלך 2017 ו-2018 גאלה הובילה את סיבוב ההופעות "אוהב את שנות ה-90" בספרד, עם מופעים של למעלה מ-20,000 איש בפלאו דה לה מוזיקה קטלנה בוולנסיה, בז'קאיה ארנה בבילבאו, פלאו סן ז'ורדי בברצלונה, פארק הרמנוס קסטרו בחיחון, לה אלקאזבה בבדאחוס וקאן פוסטר במיורקה.
באותה שנה גאלה גם עמדה בראש מסיבת הגאווה בתיאטרו ברצלו, כחלק מחגיגות WorldPride במדריד ביולי, ופסטיבל Highway בפריבור, שווייץ בדצמבר 2017.
ב-30 ביוני 2018 גאלה עמדה בראש קונצרט הקהילה הגאה שנערך בכיכר המרכזית פלאסה דה אספניה במדריד.
גאלה כתבה והלחינה שני שירים מקוריים לצד הזמר והיוצר מברוקלין ג'סי רובן וקייל פטריק, "Happyest Day of My Life" ו-"Nameless Love" לסרט Favola (אגדה).
הסרט, קומדיה סוריאליסטית על זהות מגדרית ושחרור מאילוצים חברתיים באמריקה של שנות ה-50, נכתב ובוים על ידי סבסטיאנו מאורי בכיכובם של את פיליפו טימי ולוצ'יה מסקינו.
הסרט יצא לאור ביוני 2018. לייבל האינדי של גאלה, Matriarchy Records, שחרר את השירים המקוריים "Happiest Day of My Life" ו-"Nameless Love" כסינגלים בודדים ב-15 בספטמבר.
גאלה הופיעה במשחק האחרון של מוקדמות יורו 2020, במשחק בין בלגיה לקפריסין, ששודר בשידור חי ברחבי העולם וזכתה לכבוד של אדן הזאר של נבחרת בלגיה, שנתן לה חולצה חתומה לאחר ההופעה.
בשנת 2021 הוציאה גאלה את השיר "Parallel Lines".
הקליפ הוא שיתוף פעולה עם האנימטורית האמריקאית, דוברת TED ופעילת התרבות החופשית נינה פיילי.
פיילי היא היוצרת של סרט האנימציה המוזיקלי "סיטה שרה את הבלוז", שהוקרן בלמעלה מ-200 פסטיבלי קולנוע וזכה בלמעלה מ-35 פרסים בינלאומיים (פסטיבל הסרטים הבינלאומי של ברלין, פסטיבל הסרטים טרייבקה, פרס Independent Spirit, בחירת מבקרי ניו יורק).
הניסיון שלה במערכת זכויות היוצרים הביאו אותה להפיק סדרה של סרטי אנימציה קצרים על חופש אינטלקטואלי.
"Parallel Lines" מדבר על מערכת היחסים של שני אוהבים שמתרחקים זה מזה בעודם חיים תחת קורת גג אחת.
סרט תיעודי קצר, "מאחורי השיר" שוחרר זמן קצר לאחר שצולם הקליפ.
הסרט התיעודי מדבר על התהליך היצירתי שמאחורי כתיבת השירים והסיבה שבגללה גאלה חשה דחף לשחרר את השיר בתקופות המגפה הנוכחיות.
הוא כולל חלקים מהקליפ של Parallel Lines, ומהאנימציות אחרות עטורות הפרסים של נינה פיילי.
במרץ 2021, גאלה התראיינה לרולינג סטון איטליה ולרולינג סטון מקסיקו.
שני המאמרים דנו בשיר החדש שלה והציגו את הקליפ של "Parallel Lines".
בהיותה גאלה כותבת ומלחינת שירים, היא גם צלמת נלהבת, כשהרבה מהתמונות שלה מופיעות ב אתר הרשמי שלה.
ולוניהפינלנדצרפתאיטליההולנדספרדשווייץבריטניה1996"Everyone Has Inside"————241—1——סינגל בלבד"Freed from Desire"1611171351132 BEA: 2× Platinum
גאלים היו עם בעת העתיקה ממוצא קלטי, ששמו מוזכר לראשונה בכתבים רומיים במאה ה-4 לפנה"ס.
תחילה כינו הרומים את כל הקלטים בשם גאלים, אך בתקופות מאוחרות יותר יוחד השם לתושבים הקלטים של גאליה.
במאות ה-5 וה-4 לפנה"ס שבטים גרמניים דחקו את הגאלים מאזור הדנובה.
הגאלים שנאלצו לחפש לעצמם אזור מחיה חדש, הכירו את אזור עמק נהר הפו באיטליה ממסחר שערכו עם האטרוסקים שישבו שם, וידעו שהשטח ריק יחסית.
במהלך המאות ה-5 וה-4 לפנה"ס יושב חלק הארץ שבין הרי האלפים לבין עמק נהר פו בשבטים גאליים.
חלקם התיישבו כחקלאים ורועי בקר שלווים וחלקם, בהם שבט Senones בהנהגת ברנוס, פלשו דרומה ומוטטו את האומה האטרוסקית.
כאשר הגיעו לעיר קלוסיום (Clusium) קראו תושבי העיר לעזרת רומא.
על פי טיטוס ליוויוס, הרומים שלחו משלחת בת שלושה נציגים, האחים Fabii, שהפרו את כללי Ius Gentium המקובלים לגבי שגרירים, תקפו בנשק את הגאלים, פגעו באנשי המשא ומתן מהצד הגאלי ונמלטו חזרה לרומא.
הגאלים ביקשו את הסגרת אנשי המשלחת ונדחו.
הצבא הגאלי הגיע למרחק של כ-15 ק"מ מצפון לרומא, ושם הצליחו הגאלים להביס את הצבא הרומי, בקרב אליה שנערך ב-387 לפנה"ס, (על פי גרסאות אחרות נערך הקרב ב-390).
מגיני העיר התבצרו בגבעת הקפיטולין והגאלים נכנסו לרומא, בזזו אותה ושרפו אותה.
על פי האגדה הרווחת, באחד הניסיונות לכבוש את גבעת הקפיטולין העירו האווזים של מקדש יונו את הרומאים וכך נמנע כיבוש המקום.
אולם, האספקה של הנצורים נגמרה והם נאלצו לשלם לגאלים כופר בסך 1,000 ליבראות זהב (327 ק"ג).
ליוויוס מספר כי בעת ביצוע התשלום התברר לרומאים שהגאלים משתמשים במשקולות מזויפות.
הרומאים פנו לברנוס שיכבד את ההסכם ויושיעם, אולם הוא השליך את חרבו על כף המאזניים בה היו המשקלות וקבע: Vae victis – "אבוי למנוצחים" והרומאים הביאו עוד זהב כדי לשלם את המחיר המופקע.
אירוע זה היה הזרז להקמת הצבא הרומי החזק, במטרה למנוע הישנות מקרים כאלו.
במאה ה-2 לפנה"ס נכבשו רוב שטחי הגאלים באיטליה על ידי הרומים, ובשנת 51 לפנה"ס נכבשה גאליה עצמה.
עמים קלטיים נוספים כונו לעיתים גאלים.
גאליה הוא שמו ההיסטורי, בתקופת הברזל ובתקופה הרומית, של אזור במערב אירופה החופף בגבולותיו לצרפת המודרנית ולאזורים נוספים ממערב לנהר הריין, בהם בלגיה, לוקסמבורג וחלקים מערביים של שווייץ, הולנד וגרמניה.
באזור זה ישבו בתקופת האימפריה הרומית הגאלים, בני עם קלטי, שנפוצו אף מחוץ לגבולות גאליה.
בין היתר, הם יישבו את המישורים בצפון איטליה, באזור שכונה על ידי הרומאים בשם גאליה קיסאלפינה (הצד הקרוב של הרי האלפים).
החלק הנותר של גאליה היה "גאליה טראנסאלפינה" (גאליה שמעבר לאלפים), אלו היו שטחי גאליה שמצפון להרי האלפים ועד בלגיה של ימינו.
מרבית הידע על גאליה מגיע ממקורות ארכאולוגיים.
עד לסוף המאה ה-5 לפנה"ס התפשטה תרבות לה טנה בכל שטחה של גאליה וגם באזורים נוספים באירופה.במאות ה-4 וה-3 לפנה"ס התפשטו הגאלים הרבה מעבר לשטחה של גאליה הרומאית (אזור צרפת ובלגיה) ואף ישבו באזורים בצפון איטליה תוך שהם מהווים איום ישיר על האימפריה הרומית המתהווה.
באזור ישבו לצדם בני עמים נוספים, כגון היונים והפיניקים שהתבססו לאורך חוף הים התיכון והקימו ערי נמל ונקודות מסחר כגון מסיליה (מרסיי של היום).
הערים המשגשגות של גאליה הים תיכונית הותקפו על ידי קואליציה של ליגורים וגאלים, ותושבי מסיליה פנו לעזרתה של רומא.
הרומאים התערבו בסכסוך בגאליה ב-125 לפנה"ס וב-121 לפנה"ס השתלטה רומא על האזור הים תיכוני של גאליה שסופח לאימפריה הרומית וכונה בהמשך גאליה נארבוננסיס.
גאליה נכבשה על ידי יוליוס קיסר בשנים 58 - 50 לפנה"ס וסופחה לאימפריה הרומית.
מלחמתו של יוליוס קיסר עלתה בחייהם של גאלים רבים, ורבים אחרים נמכרו כעבדים.
הגאלים שנותרו הפכו לחלק מהאימפריה הרומית.
בירת גאליה בימי הרומאים הייתה אופידום בשם לוגדונום (כיום ליון).
לאחר הכיבוש, שימשה גאליה את הרומאים גם כ"ארץ גזירה" אליה הגלו יריבים פוליטיים, כך לאחר שהדיח אוגוסטוס קיסר רומא את ארכלאוס נשיא העם ביהודה מכיסאו, הגלה אותו לגאליה, בה מת ארכלאוס בשנת 16 לספירה והוא בן 39.
הגאלים נטמעו תוך כמה דורות בתוך האימפריה הרומית ותוך 200 שנה איבדו את זהותם הקלטית.
הגאלים סיפקו חיילים ואפילו קיסרים לשליטה באימפריה.
התרבות הקלטית של הגאלים נטמעה אף היא בתרבות היוונית-רומית של הכובשים; לא נותרו ממנה שרידים של ממש, והמעט הידוע מתבסס בעיקר על מקורות רומאיים.
גאליה הייתה חלק נאמן ואינטגרלי מהאימפריה הרומית.
בעת משבר המאה השלישית קם בפרובינקיה ובסביבותיה שלטון עצמאי (המכונה "האימפריה הגאלית" במחקר לצורכי נוחות) קצר-ימים שנמשך למעלה מעשור, אך זה לא נבע בשום אופן משאיפות גאליות ייחודיות אלא ממניעיו הפוליטיים של המצביא פוסטומוס.
במאה החמישית לספירה, פלשו לאימפריה הרומית שבטים גרמאניים והביאו לנפילתה.
בין הפולשים היו גם הפרנקים, שהתיישבו בגאליה.
בעקבות כך, נטמעו התושבים הגאלים בתוך אותם השבטים.
המושל הגאלו-רומי העצמאי האחרון היה סיאגריוס, שאת ממלכתו כבש כלוביס הראשון.
בתקופת שלטונו של כלוביס הראשון, נעלם השם "גאליה" ובמקומו נכנס לשימוש השם "ממלכת הפרנקים" (Regnum Francorum) או "פרנקיה" (Francia).
השם מבטא את תפיסת הממלכה בתקופה זו כממלכה של אוכלוסייה ולא של שטח.
"גאליה" נשאר שמה של צרפת בלטינית, במקביל לחלופות: "פרנקיה" ו"פרנקו-גאליה" (Francogallia, "גאליה הפרנקית").
לאורך המאות ה-6 וה-7, נמשך תהליך המיזוג בין האוכלוסייה הגאלו-רומית המקומית לאוכלוסייה הפרנקית (שהחל עוד לפני שלטון כלוביס הראשון, בצורת נישואי משפחות), עד שבסופו של דבר היו לחברה אחת.
גְּאַלְיָה הוא מושב במישור החוף התיכון, בין הערים יבנה לרחובות.
גאליה משתייך לתנועת המושבים ושטחו כ-2,000 דונם.
המושב משתייך למועצה האזורית גן רווה ופעיל בתנועת הצופים.
המושב נוסד בדצמבר 1948 על ידי עולים חדשים מבולגריה.
תחילה קיבל המושב את השם "יבנה א'" וב-1952 קיבל את שמו הנוכחי "גאליה".
ב-1954 חובר לראשונה לרשת החשמל ונמסר למושב שטח פרדס לעיבוד.
בשנים הראשונות היו במושב כ-100 משפחות שעסקו בעיקר בגידולי ירקות, אחר כך היה ענף הלול מקור הפרנסה העיקרי של המושב.
במאי 1992 קיבלה מועצת מינהל מקרקעי ישראל, אז בראשות שר השיכון אריאל שרון, את החלטה 533, החלטה שנועדה לעודד הפשרת קרקעות חקלאיות לבנייה למגורים למען העולים ממדינות חבר העמים.
על פי החלטה זו, ניתן היתר למושבים ליזום תוכניות בנייה על קרקעות מינהל שאותן חכרו לצורך מטרות חקלאיות.
ההחלטה בוטלה אחר כך, אך מושב גאליה, היה בין המושבים היחידים שהצליחו לנצל את ההחלטה.
בשנת 1998 רכש המושב מהמינהל מאות דונמים של מקרקעות פרדסים שלו, שהופשרו לבניית כ־1,700 יחידות דיור, עבור 51% בלבד משוויין.
בהמשך חבר המושב לחברות בנייה שונות, לצורך הקמת שכונה במקום, "רחובות ההולנדית" שבמערב העיר רחובות.
על פי ההסכם, זכו חברי המושב בכ־30% מכלל התמורות, שהוערכו ב־400 מיליון דולר לפי ערכי אותן שנים.
חלק ניכר מחברי המושב העדיפו לקבל את חלקם בצורת דירות בשכונה, שכללו גם דירות בבנייה רוויה וגם קוטג'ים, על מנת שישמשו את הזוגות הצעירים יוצאי המושב.
בשנות ה-2000 שינה המושב את אופיו, רבים מהתושבים הפסיקו לעסוק בחקלאות, הוקמה תחנת דלק ומסעדה ובחלק מהמשקים הוקמו מחסנים ובתי מלאכה.
גאלי (בגאורגית: გალი, באבחזית: Гал) היא עיירה במחוז גאלי שבאבחזיה, גאורגיה, והמרכז המינהלי של המחוז.
העיירה הייתה בתוך אזור הביטחון המפורז של האו"ם עד שנת 2009.
העיירה ממוקמת 77 ק"מ דרומית לעיר הבירה סוחומי.
אוכלוסיית גאלי הגיעה לשיאה בסוף שנות ה-80 - תחילת שנות ה-90, אז חיו בעיירה מעל ל-15,000 תושבים.
לאחר מלחמת אבחזיה, חלה ירידה גדולה באוכלוסייה עקב הטיהור האתני של הגיאורגים באבחזיה ועקירת האוכלוסייה לשאר חלקי גיאורגיה.
למרות שהיו הרבה עקורים שנפגעו מהסכסוך, העיר לא איבדה אוכלוסייה בצורה משמעותית כמו ערים אחרות (לדוגמה אוצ'מצ'ירה).רובם המכריע של תושבי העיירה הם ממוצא גאורגי - מגרלי.
ולכן, השפה העיקרית הדבורה בעיירה היא מגרלית, ובנוסף גם השפות גאורגית ורוסית מדוברות בצורה פחותה בעיירה.
גאלי קיבלה מעמד של עיירה בשנת 1932.
ב-15 באפריל 1953, העיתון איזבסטיה דיווח כי תושבי גאלי חגגו יומולדת 132 לתושב הזקן בעיירה (Tlabgan Ketsba) ושהוא הקים את העיירה במאה ה-19.
בגאלי תחנת רכבת, מפעלי תה ושמנים אתריים, תיאטרון ומוזיאון מקומי.
באדור ג'ובאווה - רב-אמן בשחמט.
גאורגי זנטראיה - ג'ודוקא אלוף העולם בג'ודו לשנת 2009.
מחוז גאלי (באבחזית: Гал араион; בגאורגית: გალის რაიონი, גאליס ראיוֹני; ברוסית: Гальский район) הוא מחוז באבחזיה, הרפובליקה הבדלנית של גאורגיה.
העיר גאלי משמשת כעיר הבירה של המחוז האבחזי.
מחוז/נפה זה הוא המחוז המזרחי ביותר של אבחזיה.
אוכלוסיית המחוז מונה 29,287 תושבים.
מחוז גאלי האבחזי קטן מנפת גאלי הגאורגית, כיוון שהחל משנת 1955, שוכן על חלק משטח הנפה מחוז טקווארצ'לי.
הרפובליקה של אבחזיה היא אוטונומיה דה פקטו שאינה מוכרת בעולם.
מצד שני מוכרת החלוקה המנהלתית של גאורגיה, שעל פיה נחשבת אבחזיה עצמה למחוז בגאורגיה, וחלוקתה הפנימית לנפות, המקבילה כמעט לגמרי לחלוקת אבחזיה למחוזות, היא במעמד יתר נפות גאורגיה.
לפני מלחמת אבחזיה (1991-1992), היה מחוז גאלי מיושב כמעט כולו על ידי מגרלים, שהם תת-קבוצה אתנית של הגאורגים.
במהלך הטיהור האתני של גאורגים מאבחזיה, שהתרחש בשנים 1993–1994 ושוב ב-1998, גורשו ונמלטו רוב הגאורגים מהמחוז.
מאז שנת חזרו למחוז גאלי בין 40,000 ל-60,000 גאורגים, כולל אלה החוצים באופן יומיומי את קו הפסקת האש וכאלה הנודדים באופן עונתי בהתאם לצורכי החקלאות.
מחוז גאלי הוא היחיד מבין מחוזות אבחזיה שבו מהווים הגאורגים את הרוב.
על פי מפקד אוכלוסין משנת 2003 שנעשה על ידי הממשל הבדלני של אבחזיה מנתה אוכלוסיית המחוז 29,287 תושבים, אולם משקיפים בינלאומיים הטילו ספק בתוצאות מפקד זה.
ההערכות לגבי מספר תושבי המחוז בשנת 2006 נעות סביב ה-45,000 איש אף על פי שהממשל הבדלני אינו מסכים עם הערכות אלה וטוען כי לפחות 65,000 פליטים חזרו לביתם.
יחד עם עמק קודורי מהווה המחוז אחד ממוקדי החיכוך כאשר המצב הכללי באבחזיה עד למלחמה האבחזית השנייה בשנת 1998, שהביא להסלמת בסכסוך הגאורגי-אבחזי.
אזור מחוז גאלי של היום היה היסטורית אזור הספר של נסיכות אבחזיה ונסיכות סמגרלו, שתי ישויות שהתנתקו מהממלכה הגאורגית המאוחדת, והשליטה בגאלי השתנתה תכופות במהלך המלחמות בין השושלות הפיאודליות שרוואשידזה מאבחזיה ודדיאני מסמגרלו.
במחצית השנייה של המאה השבע עשרה, הצליחו נסיכי שרוואשידזה מאבחזיה לכבוש ולהשתלט על השטחים עד נהר האנגורי כולל אזור גאלי.
עם התפרקות נסיכות אבחזיה נשלט האזור שבין נהרות גאלידזגה ואנגורי על ידי ענף של משפחת שרוואשידזה שאחד מבניה, מורזקאן, קרא לאחוזתו הפיאודלית על שמו "סאמורזקאנו" (מילולית: "אדמת מורזקאן").
המעמד העליון של הנסיכות החדשה היה מורכב בעיקר על ידי אצילים אבחזים דוברי גאורגית, בעוד שאיכרים היו מוצא אבחזי וגאורגים (מגרלים).
בניגוד ליתר אבחזיה, שהתאסלמה ברובה על ידי האימפריה העות'מאנית, נותרו תושבי סאמורזקאנו נאמנים לנצרות והשתייכו לכנסייה הגאורגית האורתודוקסית.
בסופו של דבר עברה הנסיכות הקטנה לשליטת מגרליה, אולם שימרה מידה של עצמאות אף לאחר התפשטותה של האימפריה הרוסית לקווקז והפיכתה, בשנת 1804, של נסיכות סמגרלו למדינת חסות של האימפריה הרוסית.
בשנת 1840, סיפחה האימפריה הרוסית את סאמורזקאנו בגלוי.
בשנות השישים והשבעים של המאה התשע עשרה, גרמו, מרידות של אבחזים ורדיפה שיטתית של מוסלמים על ידי השלטונות הרוסיים, לגלות הצ'רקסים לאזורים שהיו בהשפעת האימפריה העות'מאנית.
הנוצרים האותודוקסים של סאמורזקאנו לא הושפעה בעיקרה.
הקיטון באוכלוסייה האבחזית הפכה את התרבות המגרלית לדומיננטית באזור, והייתה אף הגירה של איכרים גאורגים מצידו השמאלי של נהר האנגורי (מצידו המזרחי של האנגורי) לצידו הימני לתוך אבחזיה שבה השליטה בצמיתים הייתה רפה יותר.
שיעור נישואי התערובת הגבוה בין האבחזים והגאורגים הביאו לגיבוש מורשת מעורבת ולהופעתה של קטגוריה מיוחדת שנקראת סאמורזקנים (самурзаканцы) במפקד האוכלוסין של האימפריה הרוסית בשנת 1886. אוכלוסיית הסאמורזקנים הורכבה בעיקר על ידי מגרלים ומיעוט של אבחזים.
38% מאוכלוסיית המחוז זיהו את עצמם כמגרלים ו-35% זיהו עצמם כגאורגים (בנוסף למגרלים), בגאליסקיי אוייזד (Гальский уезд), בזמן מפקד האוכלוסין הראשון של הסובייטים בשנת 1926, ו-26% זיהו עצמם כאבחזים.
שיעור האבחזים ירד כל כך במפקד שנערך לאחר מכן (1939) עד שהגיע לאחוזים בודדים בלבד.
ההיסטוריה של מחוז גאלי מאוחר יותר מקבילה להיסטוריה של אבחזיה המודרנית, שהפכה, בשנים 1918–1921, לישות אוטונומית בתוך הרפובליקה הדמוקרטית של גאורגיה לאחר מכן, בין השנים 1921–1931 לאבחזיה סס"ר והייתה קשורה לגאורגיה סס"ר בקשר קונפדרטיווי, והם הצטרפו בפברואר 1922 לרפובליקה הסובייטית הסוציאליסטית של אבחזיה.
לאחר מכן הפכה לאבחזיה אסס"ר במסגרת גאורגיה הסובייטית.
תחת שלטונו של סטלין, משנת 1944 או 1945 ל-1953, בתי הספר נסגרו, מוסדות תרבות דוכאו ונעשה ניסיון להטמעת האבחזים בגאורגים.
בשיא מלחמת אבחזיה, בשנת 1993, היו הגאורגים במחוז גאלי נתונים לטיהור אתני שיטתי, שנעשה על ידי מיליציות אבחזיות ובעלות בריתן מהרפובליקות הרוסיות מצפון הקווקז.
עד לנובמבר 1993, נשלט רוב שיטחו של המחוז בידי הבדלנים האבחזים להוציא מובלעות מבודדות, שפונו, בשנת 1994, על ידי הכוחות הגאורגים לאחר הפסקת אש בתיווך רוסי.
אולם התהליך הופסק בעקבות התפרצות האלימות במאי 1998, שהחלה בתגובה לניסיון של כוחות גרילה גאורגים להחזיר את השליטה על אבחזיה.
בעקבות אירועים אלה ביצעו "ניקוי" יסודי במחוז.
למרות הביקורת שנמתחה עליו סירב נשיא גאורגיה באותם ימים, אדוארד שוורדנדזה, לפרוס חיילים כנגד אבחזיה.
העוינות גרמה למאות של קורבנות משני הצדדים, וגורשו בין 30,000 ל-40,000. אף על פי שמשפחות רבות חזרו זמן קצר לאחר מכן לביתם, גרם העמימות להריסת 1,500 בתים ותשתיות, כולל כאלה שמומנו על ידי ארגונים בינלאומיים.
כוח המשימה משותף של האו"ם אושר ונשלח למחוז גאלי בשנת 2000. התשתיות והבתים נבזזו ונשרפו במתכוון בהתקפה האבחזית.
מחוז גאלי הוא אזור חקלאי עשיר בגידולי תה, הדרים, אגוזי לוז וירקות.
תחנת כוח ההידרואלקטרית שעל סכר אנגורי הוא ספק האנרגיה העיקרי לאבחזיה לגאורגיה גופא, והיא ממוקמת על קו הפסקת האש הגאורגי-אבחזי ומופעל במשותף.
לתושבי מחוז גאלי יש מידת של חופש המאפשר להם לחצות את הגבול לגאורגיה אולם המעבר כרוך בתשלום של 50 רובל.
כמו כן הוטל אגרות על מעבר סחורות בין גאורגיה לאבחזיה ומכס על כניסת סחורות לאבחזיה.
תקציב המחוז לשנת 2006 היה 7.5 מיליון רובל רוסי (כ-300,000 דולר באותם ימים) כש-30% מהכנסות הבדלנים ממיסים מועברים לשלטון המרכזי בסוחומי.
יתר ה-70% משמשים לתשלום משכורות, קיצבאות והוצאות מנהליות.
מכך נובע כי תקציב המחוז אינו כולל הקצאה או תקבולי כספים באופן שוטף מהשלטון המרכזי, והם מתקבלים אד הוק במקרים מיוחדים.
התשתיות במחוז רעועות ועל אף הסיוע ההומניטרי הבינלאומי המוגבל, ממשיכים רוב הפליטים להתגורר בבתים הרוסים ובמבנים ארעיים.
טקווארצ'לי (נכלל בשטח נפת גאלי אולם לא בשטח מחוז גאלי)
בדיה (ბედია) (נכלל בשטח נפת גאלי אולם לא בשטח מחוז גאלי)
אבחזיה היום, 15.9.2006, אינטרנשיונל קרייסיס גרופ,
אוכלוסיית אבחזיה, מפקדי אוכלוסייה שפורסמו על ידי הסובייטים,
גאלה גאולו (באיטלקית: Galla Gaulo) או גאלה לופאניו (Galla Lupanio) היה החמישי מבין דוכסי העיר ונציה.
גאולו שלט בעיר בין השנים 755–756.
גאולו נבחר לכס הדוג'ה לאחר שהדיח ועיוור את קודמו תאודאטו איפאטו.
בתקופה זו התקיים מאבק בוונציה בין מספר סיעות - תומכי ההישארות באימפריה הביזנטית, תומכי ההתקרבות לגאליה (שלוונציה הייתה ברית עימם למול הלומברדים והיוונים) והרפובליקנים, שתמכו בעצמאות מלאה של העיר.
גאולו היה ככל הנראה פרו - גאלי, ולכן זמן קצר לאחר שעלה לשלטון הודח בעצמו, עוור, נשלח לגלות.
משפחת בארוצי הוונציאנית (ממשפחות האצולה של העיר), טענה להיותה מצאצאיו של גאולו.
גאלה קוגן (באוקראינית: Гала Коген; נולדה ב-26 ביולי 1984) היא שחקנית טלוויזיה ודוגמנית ישראלית.
קוגן נולדה במיקולאייב שבאוקראינה הסובייטית (בברית המועצות דאז).
היא עלתה לישראל בגיל 6 עם משפחתה בשנת 1991. לקוגן אח אחד.
כשהייתה בת 15 וחצי עזבה קוגן את בית הוריה והתחילה לעבוד כברמנית וניהלה חיים עצמאיים.
בוגרת לימודי משחק בבית הספר "הדרך" של רות דייכס ואיל כהן.
ב-2006 השתתפה בווידאו קליפ המצליח ל"שירת הסטיקר" של להקת "הדג נחש".
הפריצה הגדולה של קוגן הייתה בשנת 2007 כשגילמה את הדוגמנית שירן פוקס בטלנובלה "בובות" לצד מיקי קם ומיכאל הנגבי וב-2008 השתתפה בפרסומת לדיוטי פרי, בה גילמה את דמותה של "רותי מהדיוטי".
באותה שנה גילמה את נינה בסדרה "תעשה לי ילד" לצד גל תורן, וכן את הדסה בסרט הקולנוע "חומר למחשבה".
ב-2014 השתתפה בתוכנית הדוקומנטרית "חוזרים קדימה", שהנחה מאיר סוויסה בערוץ הראשון.
ב-2015 שיחקה בעונה הראשונה בסדרה "איפה אתה חי?" ששודרה בערוץ הראשון.
בשנת 2016 השתתפה ב"מרי לו" בתפקיד סיגי.
נוסף, באותה שנה שיחקה בתפקיד אורח בסדרה "פצועים בראש" ובעונה השנייה של "בלתי הפיך", וכן בתחילת 2017 שיחקה בתפקיד אורח בעונה השנייה של התוכנית "אנחנו במפה" ב-HOT, לצד שלישיית מה קשור.
בנוסף ב-2017, השתתפה בתוכנית "שוורץ" בערוץ 10. החל ממרץ 2017 משתתפת בסדרה הקומית של ערוץ ניקלודיאון לילדים ללקוחות yes "בית הכלבים", בתפקיד קלאודיה.
בסוף 2024 חזרה לשחק את הדמות המוכרת שלה בבית הכלבים בתור קלאודיה עולה חדשה מארגנטינה אשר מחפשת מקום מגורים לה ולבן שלה כשבסוף מוצאים את מקומם גרים ב"בית מלון לכלבים" בקיבוץ בית עזריה.
סדרה זו חזרה לעונה רביעית אחרי הצלחת שאר העונות וכך גם גאלה נקראה לחזור לדמותה בסדרה.
החל משנת 2018 בה השתתפה בסדרה "האוצר שלנו" בטלוויזיה החינוכית.
באותה שנה השתתפה בדרמה הפוליטית "שלטון הצללים" של חברת HOT.
מגמת הצמיחה המקצועית נמשכה בשנת 2019, כאשר גילמה תפקיד מרכזי בסדרת הדרמה הקומית המוערכת "נחמה", פרי יצירתו של רשף לוי.
ב-10 באוקטובר 2010 היא התחתנה עם היזם גל קליימן.
במרץ 2013 נולד בנם הבכור, ובינואר 2016 נולד לזוג בנם השני.
ברשתות החברתיות הייתה נוכחת גם עם שם משפחתו קליימן.
ב-2012 היא השתתפה בפרויקט למען פליטים אפריקאים של בצלאל וארגון "מוקד סיוע לעובדים זרים", בו היא אף הצטלמה ל"סיפור אישי" המבוסס על עדויות של פליטים.
מאז 2012 קוגן שומרת שבת, והיא אף לומדת חסידות וקבלה.
בפברואר 2022 חשפה כי גילו לה גידול במוח, ולאחר יומיים הוסר הגידול.
גָאלֵט (מצרפתית: Galette) הוא מונח כללי המשמש בצרפתית כדי לתאר סוגים שונים של עוגות פריכות, עגולות ושטוחות.
הקנדים הצרפתים משתמשים במונח כדי לתאר עוגיות גדולות.
על פי רוב הגאלט מורכב משכבת בצק פריך ומלית פירות כגון תפוחים, אפרסקים, נקטרינות, פירות יער וכיוצא בזה.
לעיתים הגאלט ממולא במלית מלוחה עם פטריות, בצל, עגבניות ואף בשר.
סוגים נוספים אך שונים של מאפים הנושאים גם הם את הכינוי גאלט הם:
גאלט המלכים (Galette des Rois) שנהוג לאכול בחג ההתגלות (הקרוי בצרפתית גם חג המלכים, La Fête des Rois), ב-6 בינואר ומכיל בתוכו בובת מלך קטנה, בדרך כלל מפורצלן, שמביאה מזל למי שנפלה בחלקו שהופך להיות ה"מלך" של החג.
בדרך כלל נהוג לחלק את העוגה באופן מכוון כך שאחד הילדים זוכה בתואר הנכסף.
גאלט סאראזין (Galette de sarrasin) או גאלט כוסמת (Galette de blé noir) הוא מאפה של חצי האי ברטאן ונורמנדי שהוא סוג של קרפ העשוי מכוסמת.
הוא מוגש מלוח או מתוק ובעבר אף החליף את הלחם כמזון בסיסי.
גאלט תפוחי אדמה (Galette de pommes de terre) הוא המונח הצרפתי ללביבה.
גאלופ הוא סוג ריקוד במשקל 2/4 שמקורו בגרמניה.
מקור הגאלופ הוא מגרמניה, שם היה מכונה "הופסר" שפירושו- מנתר ומדלג.
אופי הריקוד הוא במעגל, מהיר ועליז, במשקל זוגי ומאופיין בניתורים.
יוהאן שטראוס (הבן) כתב מספר ריקודי גאלופ
פרדריק שופן ('גאלופ המרקיז' לפסנתר)
אראם חאצ'טוריאן (פרק חמישי בסוויטת מסקרד)
צ'ארלס ויליאמס כתב גאלופ מפורסם בשם 'גאלופ השטן' ("Devil's Galop")
ז'ורז' ביזה כתב פרק גאלופ בסוויטה "משחקי ילדים" ("Jeux d'enfants")
גאליס היא סדרת נעורים ישראלית בבימויו של עודד רז, ששודרה בערוץ הילדים למנויי HOT, החל מ-12 בפברואר 2012 ועד לסיומה ב-17 ביולי 2016 במשך 7 עונות ו-213 פרקים.
הסדרה היא ספין אוף לסדרת הטלוויזיה "החולמים".
העלילה עוסקת במחנה קיץ ששמו "גאליס" בו מתרחשות ההרפתקאות של חניכי המחנה.
הסדרה זכתה להצלחה רבה בקרב ילדים ובני נוער ישראליים.
באוגוסט 2014 יצא לאקרנים הסרט "גאליס – המסע לאסטרה" ובאפריל 2016, הסרט "גאליס - קונקט", אשר מבוססים שניהם על עלילות הסדרה.
במרץ 2014 לפני שידור העונה הרביעית עלה סרט דוקו בערוץ הילדים בשם 'גאליס הדרך לנוקיה' שהראה את הצלחת הסדרה משידור העונה הראשונה ועד המופע בהיכל נוקיה בקיץ 2013.
"גאליס" היא זוכת פרס סדרת השנה בטקס נבחרי הילדים בשנים 2012–2016. בעקבות הצלחתה, נמכרה הסדרה לערוץ Planet Kids האיטלקי ודובבה לאיטלקית.
הסדרה נמכרה לדיבוב גם לאנגלית ולהינדית.
הסדרה עברה לשידור בבלעדיות ללקוחות פרטנר TV וסלקום tv בעקבות ירידת ערוץ הילדים מחברת HOT ב-1 בינואר 2018 אך נשארה זמינה ב-VOD של HOT עד ה-30 במאי 2019, וחזרה כחלק מספריית ערוצים חדשה "FOMO".
ב-26 בדצמבר 2019 עלתה הסדרה לראשונה ב-yesVOD KIDS.
נכון לשנת 2020 משודרת הסדרה בשידורים חוזרים בערוץ הילדים שמשודר בשירות הסטרימינג BIGI, בסלקום tv ובפרטנר tv וזמינה לצפייה גם בשירותי ה-VOD של HOT ו-yes.
הסדרה מתחילה כאשר יונתן מיטרני מגיע עם חבריו דני וליעם מבית האומנה למחנה הקיץ "גאליס".
תורם אלמוני עומד מאחורי שליחתם למחנה ובמהלך הסדרה מתגלה זהותו: סיימון – סבה של נינה.
סיימון רוצה לקבל את לוחות הגורל לעצמו, ולשם כך הוא מגייס את יונתן בלי ידיעתו כדי שימצא בשבילו את לוחות הגורל.
במקביל, מספר עלילות נוספות מתרחשות אצל החניכים הוותיקים- יולי, דורי, אדם, שרון והוגו, ובנוסף אליהם שתי חניכות חדשות- רונה ועדי (שמצטרפת בתור שפית למחנה).
דורי מתמודד עם אי קרישות דם, ומשקר לאמו שהוא בפריז בזמן שהוא בכלל במחנה.
יולי סער מגיעה למחנה עם אחותה החורגת רונה אליה יולי מתנהגת כמשרתת.
יולי רוצה להשיג קמפיין פרסומות ולשם כך מנצלת את דורי.
לבסוף דורי מגלה את האמת ונפרד מיולי.
בזמן שיולי בקמפיין דורי ורונה מתאהבים, יולי חוזרת למחנה וסוחטת את רונה: אם היא תמשיך להיות חברה של דורי – יולי תגלה את סוד מחלתו של דורי ותגרום לכך שהוא יעזוב את המחנה.
לבסוף יולי מודה על שקריה ורונה ודורי הופכים לבני זוג.
אדם מוטרד מכך שאביו עומד למשפט, מה שגורם לו לחששות מ"בית אומנה".
לבסוף אביו נשלח לכלא והוא מסתבך בשקרים עד שמבין שדורי חברו הטוב יעמוד לצדו לא משנה מה.
שרון מנהלת רומן עם אחד המדריכים.
כשזה מתגלה המדריך רועי מפוטר ומחליט לטוס למקסיקו.
שרון שבורת הלב לא מעוניינת בקשר נוסף, עושה חשבון נפש, מפסיקה להיות חברה של יולי ולבסוף הופכת לחברה טובה של רונה.
בסוף העונה נהפכת לבת זוגו של ליעם.
הוגו ועדי מגלים תחומי עניין משותפים, אך מפחדים לומר את שעל ליבם אחד לשנייה.
בסוף העונה גם הם הופכים לזוג.
ליעם מתקשה להשתלב בחבורה לאחר סבב מתיחות הדדיות בינו לבין אדם.
באמצע העונה הוא ואדם נהפכים לחברים טובים והוא מתקבל בחבורה.
דני ויונתן נפרדים ויונתן נהיה בן הזוג של נינה.
בסוף העונה מזימותיו של סיימון נחשפות, דני ויונתן חוזרים, ארי ויונתן משיגים את לוחות הגורל וארי מגלה מיהו – אביו של יונתן.
תפקידו של בנימין נגמר והוא חוזר להיות ילד.
הקיץ השני במחנה נפתח, ויונתן מגלה על העיר האבודה – "גאליסיה".
הוא מגלה שרק הוא יכול להציל את העיר ואנשיה משלטונה של זארדה ולהחזיר לחיים את כל האנשים שזארדה הקפיאה.
כדי לא לאבד את שלטונה על העיר שולחת זרדה את בנה אדוארד ("אדי") להתחזות לחניך במחנה בשם ברק האניס, ושם לסכל את סיכויו של יונתן להגיע אל העיר האבודה.
עם הזמן אדי מתאהב בדני והופך לבן זוגה, עד שהיא מגלה שהוא בעצם הנסיך אדוארד, ונפרדת ממנו.
דורי, שרוצה להתקבל לקבוצת מכבי בכדורסל, צריך לקבל ציון טוב במבחן הקיץ בפיזיקה ולשם כך הוא עושה הסכם עם הוגו.
הוגו יעשה את מבחן הקיץ בפיזיקה במקומו, ודורי יהיה בן זוגה של דפני, אחותה של עדי.
עדי מסתירה את הקשר שלה עם הוגו כדי שדפני לא תרגיש לבד, והוגו חושב שאם גם דפני תהיה בקשר, עדי לא תסתיר יותר את הקשר שלהם.
התוכנית מצליחה בהתחלה, ובהמשך דורי מתאהב בדפני ונהיה בן זוגה מרצון, אך לבסוף דפני ועדי מגלות על התוכנית בטעות ונפרדות מדורי והוגו.
בסוף העונה השנייה מגלה יונתן את אימו קפואה בגאליסיה ומחליט לעשות הכל על מנת להציל אותה ולהחזיר אותה ואת שאר התושבים לחיים.
בעונה השלישית מגלה יונתן שאם הוא יפעיל את היהלום (שיכול להשיב את כל אזרחי גאליסיה הקפואים לחיים) ללא מגן גאליסיה, הוא יקפא בעיר האבודה.
בנוסף מתגלה הסיבה שבגינה חיפש ארי את לוחות הגורל ואיבד את זיכרונו – מציאת דרך להציל את בנו מקיפאון לאחר הפעלת היהלום.
גאיה ווולקן הם אחים מגאליסיה שהוריהם הוקפאו, והם מחפשים דרך להחזירם לחיים.
זארדה מגלה על כוונתם ומקפיאה את וולקן.
גאיה מגיעה למחנה ולאחר מכן היא ויונתן הופכים לבני זוג.
זארדה מציעה לגאיה לבגוד ביונתן ובתמורה – היא תחזיר את וולקן לחיים.
גאיה מסכימה אך לבסוף יונתן מגלה הכל ונפרד ממנה.
דני הופכת לנסיכת גאליסיה, במטרה לבדוק אם יש משהו שיכול להציל את יונתן מהגורל שמחכה לו בעיר האבודה.
דורי עושה את מבחן הבגרות שלו בפיזיקה.
דפני רוצה להכשיל את דורי, כדי לנקום בו על מה שעשה לה, והיא נהיית בת זוגו כחלק מהתוכנית.
לבסוף היא מוותרת על ההחלטה, אך כשדורי מגלה על תוכניתה הם נפרדים.
רונה, שחוזרת לגאליס לתקופה קצרה, נהיית בת זוגו של דורי וגורמת לו להיכשל במבחן בכוונה כי היא רוצה שיטוס איתה חזרה ללונדון.
בסוף העונה יונתן יוצא להציל את העיר האבודה, אך נתקל בבעיות.
זארדה מאיימת שתהרוג את ארי, אם יונתן לא ייתן לה את המגן.
יונתן נותן לה את המגן והיא משמידה אותו, ומקפיאה את ארי.
יונתן נחוש להציל את העיר, גם במחיר של קפיאה, אך לפני כן הוא מדבר עם דני והם חוזרים להיות בני זוג.
יונתן מפעיל את היהלום וקופא.
כל הקפואים שבים לחיים, העיר ניצלת, וארי חוזר יחד עם רות, אימו של יונתן, למחנה.
הם מגלים לדני שהוא קפא, והיא פורצת בבכי.
הקיץ השלישי נפתח, ולמחנה מצטרף צוות חדש, "טורינו".
כבר בפרק הראשון מתגלה כי יונתן איבד את זכרונו, והוא חי עם רפאל ואנה – אב ובת שגרים בסמיכות לגאליס ומתחזים למשפחתו.
דני ודורי יוצאים לחפש את יונתן, וכשהם מוצאים אותו, הם יוצאים לחפש את "מעיין הנשמות": מעיין שמימו יכולים להחזיר לחיים מתים.
בהמשך העונה נינה חוזרת למחנה אך למעשה זאת אנה במסכה.
במהלך העונה מראים את עברם של החניכים החדשים.
ארז ואודי הם חברי ילדות, שדרסו בטעות את חברתם הטובה דנה.
דנה נותרת נכה, אך הם מצליחים להעלים ראיות ולא מתגלה מי דרס אותה.
אודי לא זוכר את פרטי התאונה, אך ארז אומר לו שהוא זה שנהג ושלמעשה גם דרס.
במהלך העונה ארז, שכועס על אודי, סוחט אותו כדי לגרום למאיה לשנוא את אודי ולאהוב אותו.
הוגו וגילי, חניכה חדשה מצוות טורינו, יוצאים לחפש את האמזונה כחולת החזה – ציפור שגילי שחררה.
בסוף העונה מתגלה כי גילי חולה במחלה נדירה ושנשאר לה חצי שנה לחיות.
מתגלה כי ארז שיקר לאודי, ושהוא זה שדרס את דנה ולא אודי.
ליעם מגלה שרותם (חניכה מצוות טורינו) משקרת ושהיא ויולי מכירות מבית הספר ולא מהמחנה.
יולי נהגה להתעלל ברותם, ורותם הגיעה למחנה כדי לנסות לנקום בה.
טיראן הוא אדם שחי בקרוואן ביער גאליס יחד עם אשתו טולה והוא מציע לעזור ליונתן, דני ודורי בחיפושם אחר מעיין הנשמות.
מסתבר שהוא למעשה רוצה להעיר את 400 הלוחמים האכזריים בהיסטוריה בעזרת מי המעיין.
העונה החמישית נפתחת בסצנה מלפני שבעה חודשים, מהרגע בו יונתן חוזר לחיים באמצעות בקבוק מים ממעיין הנשמות.
בקבוק מים שני מעיר את טולה, שמתגלה שהיא לוחמת עתיקה.
מיקה מחליטה לשבור את השגרה ומערבבת את הצוותים.
יונתן יוצא לחיפוש יחד עם דני, דורי ואנה (שמצטרפת לאחר מות אביה) אחר מעיין הנשמות, כדי שייעודו של יונתן לא יתמלא כפי שאמרה לו סיגריט (נביאה שיונתן פוגש ביער).
הוגו מארגן מאחורי גבה של גילי סרט המבוסס על חייה כדי לזכות בתרופה למחלתה.
בהתחלה נראה שהוא מצליח, אבל בסוף מילי, מנהלת המפעל שמייצר את התרופה, לא נותנת לה את התרופה וחניכי המחנה יוצאים למבצע כדי להשיג אותה, ומצליחים בכך.
באותו זמן מאיה מגויסת על ידי רשף (השוטר שחוקר את התאונה) להיות שוטרת סמויה, ואודי מתוודה בפניה על כך שהוא דרס את דנה.
מאוחר יותר מנסה אודי, שנמצא כעת בכלא, יחד עם מאיה שמאמינה לו, למצוא הוכחות לכך שארז הוא זה שדרס את דנה.
ליעם מצטרף לרותם שרוצה לנקום ביולי, אך הוא משקר לה כדי לגלות מה היא זוממת נגד יולי, במטרה להציל את יולי מהנקמה.
בתצוגת האופנה שעורכות רותם ויולי רותם ודניאל חוזרים, רותם מבטלת את תוכנית נקמתה ויולי מתקבלת לבית ספר לאופנה של דורין פרייבורג.
יונתן מצליח להשמיד את המעיין, ובגידתו של דורי, שרוצה את מי המעיין כדי להחזיר לחיים את אחיו, נחשפת.
טיראן נורה ונהרג בידי רשף, ודורי לא מחזיר לחיים את אחיו כי כשטיראן ירה בו, מי המעיין מהבקבוק שלקח הצילו את חייו.
ארז מודה לבסוף בנהיגה בתאונה ואודי משתחרר מהכלא.
דני טסה לעבוד בבית הארחה במקסיקו כדי להתנתק מיונתן, אך הוא מגלה שהיא כוח הייעוד שלו.
הוא בכל זאת מחפש אותה, מוצא אותה לאחר חצי שנה, והם חוזרים להיות ביחד.
העונה מתחילה כאשר ליעם כלוא בכלא במקסיקו בעוון ניסיון גניבה.
ליעם מספר בחקירתו שהוא הופלל אך הרשויות לא מאמינות לדבריו והוא נשאר כלוא.
כדי להשתחרר מהכלא הוא מחליט לתכנן תוכנית בריחה יחד עם דני ויונתן.
התכנית יוצאת לפועל וליעם מצליח להשתחרר יחד עם עוד ישראלי שנכלא באותו כלא, ושמו דוד.
במקביל, יולי שהפכה למדריכה מתכוננת לתחילת המחנה.
השנה היא שנתם האחרונה של החניכים במחנה ולכן צוות אולימפוס המקורי מתאחד.
הוחלט כי הקיץ, במקום לקיים את תחרויות המחנה בין שני צוותים, התחרויות יהיו בין מחנה גאליס לבין מחנה עתידים: מחנה קיץ מתחרה שנמצא ביער גאליס ושאותו הקים המדריך לשעבר בגאליס, רועי.
דני ויונתן נלחמים בנבל חדש בשם ספקטור, שרוצה לשים את ידיו על ספר הבריאה: ספר שכל מה שנכתב בו מתקיים.
שרון אומרת לליעם וליולי שרועי והיא נפרדו, ובהמשך העונה היא וליעם נהיים בני זוג.
מתגלה כי שרון ורועי לא נפרדו וששניהם מנסים להרוס את מחנה גאליס ולגרום לכך שמחנה עתידים יישאר יחיד ביער גאליס.
עדי רוצה לחזור להוגו אבל הוא לא מעוניין בקשר עמה.
אדם, שרוצה להיות בן זוגה של עדי מנצל את ההזדמנות כדי להתקרב אליה.
יונתן מתחבר עם ניקה, חברה בשבט הפראים ששם לו למטרה לשמור על ספר הבריאה מפני מי שמחפש אותו.
ניקה נשלחת למחנה בתור חניכה, והיא ויונתן מגלים שיש שני מיועדים: אחד שיציל את העולם ואחד שיחריב אותו.
יונתן בטוח שהוא המיועד ה"מואר" ושדני המיועדת ה"אפלה".
הוא לא מוכן להודות בכך שדני היא המיועדת המוארת ולכן הוא נשאר לחפש את הספר לבדו.
בסוף העונה יונתן מוצא את ספר הבריאה.
מתגלה כי אחיו של מורטון, ראש שבט הפראים, הוא סרחיו, ראש כנופיית הדמעות בכלא במקסיקו, שהגיע לכלא כדי לשמור על הנוצה שרק באמצעותה ניתן לכתוב על ספר הבריאה.
סרחיו מת לאחר שדוד מרעיל אותו וגונב ממנו את הנוצה.
מתגלה כי דוד הוא המיועד האפל ויונתן הוא המיועד המואר.
דוד לא באמת צלע כל הזמן הזה אלא העמיד פנים ולאחר שגנב את הנוצה מסרחיו החביא אותה בנעלו.
העונה השביעית נפתחת בסיפור הרקע של דוד והפיכתו למיועד האפל.
שנתיים לפני אירועי ההווה, כאשר יונתן עוד היה קפוא בגאליסיה, העולם היה זקוק למיועד.
דוד אשר היה נכה ברגלו ובעקבות זאת צלע, סבל מדחייה חברתית, מחרמות, מהעלבות ומחיקויים שבאו מבני כיתתו.
דוד פגש לפתע את זרדה, שליטת גאליסיה לשעבר, שאיבדה אותה לאחר שיונתן הפעיל את יהלום גאליסיה ושאב ממנה את כל כוחה.
בתום מפגשם, זרדה ריפאה את דוד מנכותו באמצעות מניפתה, והעניקה לו את כוח הייעוד.
השניים יחד עם ארמונד (סגנו של ספקטור ואחיו הבכור של דוד), רקמו תוכנית שמטרתה לכסות את הארץ בכיפת זכוכית, וזאת כדי שיוכלו לבקש תשלום על אוויר לנשימה.
כך הם יוכלו גם להתנקם בחברי כיתתו של דוד על שהציקו לו והתעללו בו, וגם להחזיר לזרדה את השלטון בגאליסיה.
כשיונתן גילה על היות דוד המיועד האפל, הוא סיפר על כך לדני וליעם אך הם לא האמינו לו.
כדי להשיב את אמונה של דני בו וכדי למנוע מדוד לממש את תוכניתו, הוא החליט לסלוח לניקה שבגדה בו והם שיתפו פעולה, כשבאמצע מצטרפים אליהם ליאון וספקטור, שהתחרטו על מעשיהם, וקיבלו את התנצלותה של ניקה.
יחד הם מנסים למצוא דרכים לקחת מדוד את הספר.
הם נפגשו עם סשה, אחיו של גרגורי ומדען גאון ומהולל, שהמציא מכונת זמן שיכולה לחזור בזמן 23 שנים, ושאותה מפעיל הגביש.
בו בזמן דוד, ארמונד וזרדה חשבו אף הם על דרכים מתוחכמות שבאמצעותן דוד יוכל לשמור על מעמדו ועל ספר הבריאה.
דוד, שנעלם מהמחנה והתחבא בבונקר של גרגורי למשך מספר ימים, החליט לחזור למחנה כדי לגרום לדני לחשוב שיונתן הוא המיועד האפל ובכך להרוס את אמונה בו.
דני האמינה לו והבינה מדבריו שכל עוד יש שני מיועדים לאף אחד מהם לא תהיה אפשרות לכתוב בספר והיא חושבת שיונתן מנסה להרוג אותה ושעליה להקדים ולהרוג אותו לפני שהוא יספיק.
היא גרמה ליונתן להאמין שהיא בצד שלו וניסתה לדחוף אותו ממצוק ולהרוג אותו אך ברגע האמת היא התחרטה, וכאשר מכונת הזמן של סשה התחילה לעבוד היא אישרה לדוד לחזור בזמן ולחבל בפגישה של ארי ורות, ובעצם להביא לכך שיונתן לא ייוולד.
דוד הביא את רות מהעבר להווה וחטף אותה.
דני הבינה לבסוף שדוד המיועד האפל, לאחר שרצה לרצוח אותה כי היא סירבה להיות בת זוגו.
דני מוציאה את יונתן מהבור, מנשקת אותו, ושבה להיות בת הזוג של יונתן.
דני אמרה ליונתן ולרות לחזור לעבר כדי להשלים את פגישת ההיכרות בינה לבין ארי והרעילה את דוד.
ניקה ומורטון, שהשתחרר מהכלא בשבט וסלח לניקה על שהפלילה אותו, הרגו את ארמונד שירה במכונת הזמן.
זרדה נכלאת בכלא "גאליסיה" ויונתן נתקע בעבר.
בסוף הסדרה יונתן מצליח לחזור להווה בזכות המורה לארכאולוגיה של רות, שהיא בעצם גלגול קודם של דני שהשאירה לרות מתנה.
יונתן מציע לדני נישואים והיא מסכימה.
עדי מתאהבת באדם לאחר שהוא כותב לה מכתב מרגש ושמערכונים שהוא כותב זוכים להצלחה רבה.
האמת היא שאדם גנב את המערכונים מיומנו של הוגו.
לאור הצלחת המערכונים, מציע דורון שראוזינגר (סוכנה של יולי) לעדי ולאדם ליצור מערכונים שיוצגו בתוכנית "הפרעת קשב" בערוץ הילדים, אך אדם, שלא יודע לכתוב מערכונים באמת, מסרב.
עדי, שרוצה להתפרסם ולשנות תדמית, משכנעת את אדם להיענות בחיוב ולהשתתף בתוכנית.
באמצע העונה עדי מגלה שהוגו הוא שכתב את המערכונים, והיא נפרדת מאדם, אך ממשיכה לשחק עמו במערכונים ולהעמיד פנים שהם בני זוג כדי להמשיך להצטייר בעיני המעריצים כמפורסמת.
בספיישל סוף הקיץ, שאמור להכריע את עתידה בערוץ כמנחה, היא התנצלה בפני הוגו על מעשיה והביעה חרטה בפני כל הצופים.
בסוף הסדרה, אדם מתוודה בפני החניכים ובפני הוגו על כל שקריו, והם סולחים לו.
הוגו ועדי חוזרים להיות זוג.
יולי, שראתה את שרון ורועי מתנשקים, צילמה אותם וניסתה להראות לליעם כדי להוכיח לו ששרון בגדה בו, אך התמונה נמחקה.
יולי ניסתה לגייס את רונה ודורי לצורך בירור התכנונים של שרון, אך היא נכשלה במשימתה לקנות את אמונם.
קובי, אביו של ליעם, שתחילה חשב ששיקרה לאחר שהופלל על ידה בגנבת כסף וכמעט נכלא האמין לה לבסוף וסייע לה בחשיפת התוכנית של שרון ורועי.
יולי וקובי הבינו כי מטרתם של רועי ושרון היא לסגור את מחנה "גאליס", אך שרון ורועי הבינו זאת, הפלילו את קובי בפריצה וגניבה וגרמו לכליאתו.
כאשר דורי והוגו גילו כי שרון היא העומדת מאחורי הצילום וההפצה של תמונת העירום של רונה, הם הבינו כי יולי דיברה אמת והחליטו לשתף פעולה עמה בניסיון לחשוף את התכנית של שרון ורועי.
ליעם ורונה גילו הוכחה לכך ששרון צילמה את רונה ללא חולצה, וחברו ליולי, דורי והוגו.
הם מתכננים לגרום לשרון לחשוב שדורי פצוע ברגלו, אך במשימת הגמר שתקבע את עתיד המחנות, דורי יפתיע אותם ויגרום לכך שינצחו.
התכנית עובדת – מחנה גאליס מנצח ואילו מחנה עתידים מפסיד ונסגר.
ארי גילה על כך ששרון ורועי צילמו את רונה עירומה והפיצו את התמונה ועל כך שהם הפלילו את קובי ופעלו יחד כדי להביא לסגירת המחנה.
בסוף הסדרה, יולי וליעם שבים להיות בני זוג וכך גם דורי ורונה.
ארי מחליט למסור את רועי ושרון לטיפול המשטרה, ולאחר ששרון מבינה את רוע מעשיה היא מתנצלת ורועי נשפט על מעשיו ונכלא.
ארי משחרר את קובי מהכלא לאחר גילוי הפללתו, ויולי נענית בחיוב להצעתו של ארי לשוב לתפקיד המדריכה.
אל מסיבת סיום המחנה באים כל חניכי "גאליס" לדורותיהם – צוות אולימפוס, נינה ואלכס שהגיעו מאוסטרליה וצוות טורינו.
הסדרה מסתיימת בכך שהחניכים שרים את שיר הנושא של הסדרה, התמונה זזה לאחור וחושפת את המצלמות ואנשי ההפקה.
השחקנים קדים קידה לעבר קהל הצופים, נפרדים לשלום, ומאחורי כל השחקנים נמצא שלט עליו כתוב "זה לא נגמר, זה רק הסוף".
כדור לסל – במשימה זו התחרו צוות אולימפוס מול צוות הרקולס.
המשימה הייתה להכניס כדור לסל בלי לגעת בידיים.
יונתן לא חיזק את הקשר האחרון לעץ ועל כך הרקולס ניצח.
חידות ביער – במשימה זו התחרו צוות אולימפוס בעצמם.
הם התחלקו לזוגות וקיבלו כל אחד חידות שונות ביער.
רונה והוגו הצליחו להגיע לחידה השלישית ולפתור אותה ובכך ניצחו.
בול עץ – במשימה זו על כל צוות היה לעמוד כמה יותר חניכים על בול עץ אחד קטן.
יונתן הוביל את המשימה ואולימפוס ניצחו.
ג'ודו – במשימה זו אולימפוס עשו דו- קרבים בקרבות ג'ודו ודורי ניצח.
סופר שף חלק 1 – במשימה זו אולימפוס היו צריכים להכין כל אחד בעצמו קינוח ולהגיש אותו לשף דנצינגר שהגיע למחנה.
השף החליט שהוגו ניצח ועשה את הקינוח הטוב ביותר.
סופר שף חלק 2 – במשימה זו התחרו צוות אולימפוס מול צוות הרקולס.
כל זוכה מכל צוות שניצח במשימה האישית, התחרה זה מול זה.
שאלות אישיות – במשימה זו כל צוות התחרה לבד.
כל צוות נשאל שאלות על חברי הצוות שלו.
אולימפוס הפסידו מכיוון שיולי והוגו טעו בשאלות.
הסוואה – במשימה זו צוות אולימפוס היו צריכים להסתוות ביער בזמן שמיקה מחפשת אותם.
לא ידוע מי ניצח במשימה.
גמד וענק – כל חניך היה צריך להביא מתנה לענק שלו.
לייזר בול – כל זוג חניכים קיבל רובה לייזר על מנת לנטרל את שאר הזוגות ביער.
תום ודני ניצחו במשימה וזכו בארוחה זוגית במסעדה של השף דנצינגר.
משימת פתיחת הקיץ – במשימה זו כל חניכי אולימפוס חיפשו ביער תיבת אוצר שבה שרשרת שמעניקה כוח רב למי שמוצא אותה.
אלכס הטעה את כולם בדרך וניצח.
ים יבשה – במשימה זו היו צריכים כל צוות; אתנה ואכילס, לבנות בעזרת קרשים מסלול שבו אחד החניכים צריך לעבור בלי לגעת ברצפה, בזמן שכל ראש צוות משמיע להם באוזניה לאן לפנות.
הוגו הצליח להגיע ראשון ועקב כך אתנה ניצחו.
שקיי זהב – כל צוות קיבל עשרה שקים ששוקלים אותו דבר חוץ משק אחד.
כל צוות היה צריך לנחש בכמה שפחות שקילות, איזה שק שוקל יותר מהאחרים.
צוות אכילס ניצח לאחר שאלכס הצליח לגלות איזה שק שוקל יותר בעזרת שקילה אחת בלבד.
קרב קצפת – כל חניך זרק עוגות קצפת אחד על השני שהמטרה להישאר כמה יותר נקי.
חבילה עוברת – כל חניך העביר אחד לשני את החבילה לפי המשימות שהוגו כתב על החבילה.
הוגו תכנן את המשימות כך שדורי ינצח אך השתנו לו התוכניות והחבילה הסתיימה אצל ברק וברק ניצח.
דגלים – כל צוות קיבל גביע שעליו הוא אמור לשמור מהצוות השני.
אלכס תכנן להיכנס דרך תעלות האוורור של בקתת הבנים אך לא הצליח.
הוגו בנה מכשיר אשר מושך מגנט שקרוב אליו ובכך צוות אתנה ניצחו.
לונה פארק גאליס – כל צוות היה צריך לעבור תחנות עד שיסיים לבצע את המשימות בכולם.
בתחנות היו חידות מחשבה, סנוקר, גולף וכדורסל.
מרוץ שליחים בלי לגעת ברצפה – כל צוות היה צריך לעבור מסלול מרוצים בלי לגעת ברצפה.
המשימה לא הסתיימה מכיוון שאלכס שבר את הרגל במתכוון כאשר הגיע לתחנת האומגה.
משוך בחבל- כל צוות; אולימפוס וטורינו, היו צריכים למשוך את החבל עד שהצוות השני יגיע לחלק שלהם.
לייזר בול בחושך – כל חניך מכל צוות קיבל רובה העוזר לו לנטרל את הרובה של היריב מהצוות השני.
לאחר מספר טורנירים אולימפוס ניצחו.
משימת החושים – כל חניך מכל צוות היה צריך לעבור בכל עמדה ולמצוא את אחד המרכיבים של עוגת ביסקוויטים בלי אחד החושים שלו.
דני ואודי בלי חוש השמיעה, ליעם ורותם בלי חוש הריח, מאיה ודורי בלי חוש הראייה יולי וגילי בלי חוש המישוש ולבסוף להביא את כל המצרכים להוגו וארז שאמורים להכין עוגת ביסקוויטים.
ארז הכין ראשון את העוגה אך אודי הפיל לו את העוגה מכיוון שארז עצבן אותו ועקב כך מיקה פסלה שאף צוות לא ניצח במשימה.
משימת הסרטים חלק 1- כל זוג חניכים היו צריכים לשחק סצנה מסרט מוכר.
גילי ומאיה – רובין הוד, דני ודורי – מלכת הכיתה (של רותם), ליעם ויולי – הנסיכה הקסומה, יהונתן והוגו – ריקוד מושחת, ארז ורותם – שרק.
משימת הסרטים חלק 2 – כל החניכים צפו בסרטים האמיתיים ששיחקו.
משימת הניצוד – כל צוות; אולימפוס ועתידים, בחר ניצודים; דני ואיתן שהתחבאו ביער בזמן שהצוות היריב מחפש אותם.
צוות אולימפוס מצאו את איתן אך ליעם השתמש בזיקוק שלא לצורך המשימה ופגע באיתן ולכן צוות עתידים ניצח ניצחון טכני.
משימת השקים – כל צוות מינה 3 פותרי חידות, 2 בועטים, שוער אחד ו-4 חניכים שירימו שק כבד.
צוות עתידים נשאר לבסוף עם שני חניכים שמרימים את השק מול דורי אך נשברו וצוות אולימפוס ניצח.
ממלכת גאליס חלק 1 – כל צוות היה צריך למנות מלך ומלכה למשימה.
בכדי לבחור את המלך, החניכים ערכו קרב גלדיאטורים שבו דורי ניצח והביס את כולם.
בכדי לבחור את המלכה, כל חניכות הצוות היו צריכות לזהות איזה נעל מתאימה לה מתוך שלל נעלי עקב.
יולי מצאה ראשונה את הנעל שלה ונבחרה להיות המלכה.
ממלכת גאליס חלק 2 – המלך מכל צוות היה צריך לקחת את המפתח של הכלוב שבו קשורה הנסיכה ולהעביר אותו לנסיכה.
יולי הכינה חוט מהשמלה שלה בכדי שדורי יוכל להעביר את המפתח.
באמצע המעבר של המפתח החוט נקרע וצוות עתידים הצליח להעביר את המפתח וניצח במשימה.
שחמט אנושי – משימת השחמט האנושי הייתה המשימה האחרונה בסדרה שבה עתידים התחרו מול גאליס ובפרט אולימפוס, שכל חוקי המשחק כמו במשחק שחמט, ומטרת המשחק להביס את כל היריבים בעזרת מקלות צבע.
אולימפוס הצליחו להביס את כל היריבים מעתידים והצליחו להשאיר את מחנה גאליס קיים.
הצלחת הסדרה לוותה בתהליך של מרצ'נדייזינג למגוון רחב של מוצרים שנשאו את לוגו הסדרה ודמויות השחקנים.
סמדר שיר פרסמה חמישה ספרים המבוססים על עלילות הסדרה.
הספר הראשון, "גאליס – הקיץ של רונה ודורי", יצא לאור לאחר שידור העונה הראשונה.
הספר השני יצא לאחר העונה השלישית ונקרא "גאליס – הכוכבים של יולי".
הספר השלישי פורסם לקראת העונה הרביעית ושמו "גאליס – ליעם הולך בעקבות הלב".
הספר הרביעי בסדרה, "גאליס – יונתן ודני במבצע מקסיקני", יצא לאור לאחר העונה החמישית.
הספר החמישי והאחרון יצא בזמן שידור העונה השישית והוא נקרא: "גאליס – מתחילים מחדש".
באוגוסט 2013 הוצג "גאליס-המופע" – מופע המבוסס על תוכני הסדרה, שהועלה שלוש פעמים בהיכל נוקיה ופעם אחת בקריית מוצקין, ובו הופיעו תובל שפיר, אליאנה תדהר, ליאור כהן, דניאל גד, שירן סנדל, דניאל מורשת ודנה פרידר כאורחת.
בחג הסוכות שלאחר מכן הוצג מופע נוסף, גם הפעם בהיכל נוקיה, "I Love Galis".
באוגוסט 2014 יצא לאקרנים הסרט "גאליס – המסע לאסטרה".
הסרט עוסק בגיבור הסדרה יונתן (תובל שפיר) והרפתקאותיו ב"אסטרה" לצידם של ארבעת חבריו מהסדרה ביקום המקביל: טיקה (אליאנה תדהר), טורסו (דניאל מורשת), זויה (שירן סנדל) והודור (נווה צור).
לקראת העונה החמישית, ב-15 בינואר 2015 נפתח ערוץ גאליס ב-HOT, בו משודרים כל הפרקים מכל העונות, ההופעות, ספיישלים, וכל מה שקשור לסדרה.
הערוץ שודר באפיק 73 ב-HOT, והיה פתוח לחודש בלבד.
עם יציאתה של העונה החמישית, הושקה אפליקציית "OH MY גאליס!" שניתנת להורדה בחנויות האפליקציות.
באפריל 2016 יצא לאקרנים הסרט "גאליס - קונקט".
את התסריט לסרט כתבה שירלי מושיוף ובמאי הסרט הוא אסף קורמן.
בסרט השתתפו תובל שפיר, אליאנה תדהר, דניאל מורשת, שירן סנדל, נווה צור, דניאל גד, רותם סלע ועפר שכטר.
ב-20 וב-21 ביולי 2016 עלה מופע הפרידה של הסדרה, אשר נקרא "גאליס מופע סוף" והתקיים גם הוא בהיכל מנורה מבטחים (היכל נוקיה לשעבר) בהשתתפות של אליאנה תדהר, תובל שפיר, דניאל מורשת, שירן סנדל, נוה צור, דניאל גד ובפעם הראשונה גם בן אדם ומור פולונוהר.
מאז 2012, הסדרה מועמדת מדי שנה לפרס "סדרת השנה" בטקס נבחרי הילדים בערוץ הילדים, וזכתה בתואר זה חמש פעמים ברציפות.
בשנת 2011 זכו תובל שפיר ואליאנה תדהר בפרס "זוג השנה" באותו הטקס.
אליאנה תדהר קיבלה את התואר "שחקנית השנה" חמש פעמים ברציפות, כך גם תובל שפיר קיבל את התואר "שחקן השנה" חמש פעמים ברצף בטקס נבחרי הילדים.
בשנת 2013 זכה הספר "גאליס – הקיץ של רונה ודורי" בתואר "ספר השנה" ובפרס "ספר הזהב" לשנת 2013.
בשנת 2014 הועמד הסרט "גאליס – המסע לאסטרה" לזכייה בפרס האקדמיה הישראלית לקולנוע וטלוויזיה אך לא עלה לשלב הגמר.
באותה שנה זכו תובל שפיר ואליאנה תדהר בפרסי שחקן השנה ושחקנית השנה, בהתאמה, וגאליס זכתה בפרס סדרת נוער השנה ב"נבחרי פרוגי 2014".
ב-23 באפריל 2015, זכה פתיח הסדרה בתחרות "מצעד השירים" בערוץ הראשון בהנחייתו של דניאל מורשת, כוכב הסדרה.
חלק מאורחיה היו: תובל שפיר, רוני דלומי וסמדר שיר (כותבת ספרי הסדרה).
הסדרה הייתה מועמדת שלוש פעמים בתואר "סדרת דרמה לילדים ולנוער הטובה ביותר" בטקס פרסי האקדמיה לטלוויזיה בשנים 2012–2014, אך לא זכתה.
גאליוט הוא שמם של שלושה סוגי ספינות מלחמה שהיו בשימוש בים התיכון ובים הצפוני ושל סוג ארבת-נהר שטוחת-תחתית מצרפת.
גאליוט הייתה במקורה סוג של ספינת משוטים, שנודעה גם בשם גליאוטה (חצי-גליאה), אשר מהמאה ה-17 לערך נוספו לה גם מפרשים.
הגאליוטות בהן השתמשו שודדי הים הברברים בהתקפותיהם על הספנות המסחרית של ונציה היו בעלות שני תרנים וכ-16 טורי משוטים.
ספינות מלחמה מסוג זה נשאו בדרך כלל בין שניים לעשרה תותחים קטנים ובין 50 ל-150 איש.
גאליוט הייתה סוג של ספינת סוחר הולנדית או גרמנית, בעלת תפוסה ברוטו של 20 עד 400 טונות, דומה בצורתה לקטש (Ketch) ובעלת חרטום וירכתיים מעוגלים כשל פלויט (Fluyt).
תחתיתה הייתה שטוחה כמעט לגמרי, כדי שתוכל לשוט במים רדודים.
הגאליוטות שימשו בעיקר כספינות לסחר חופים בים הצפוני ובים הבלטי.
הקטנות שבהן צוידו בחרב צדית (Leeboard), כדי להקטין את בעת שיט ברוחות קדמיות בשל השוקע הנמוך שלהן.
גאליוט מסוג חדיש יותר פותחה אחרי 1830 ולה חרטום חד יותר, דומה לזה של סקונר.
כלי שיט מסוג זה צוידו לעיתים נדירות בחרב צדית.
ספינות הרעשה, (מאות 17–19 לערך)
גאליוט היה השם שהעניקו הצרפתים לספינת הרעשה , כלי שיט מלחמתי קטן, שצורת המבנה שלו מבוססת על זו של הגאליוט המסחרית, ונשא מרגמות כבדות להפגזת מטרות בחוף בירי תלול מסלול.
גאליוט הייתה סירה שנגררה על ידי סוסים לאורך גדות נהר או תעלת מים ונפוצה בצרפת מאמצע המאה ה-17 עד המאה ה-19.
גאליוט, או סקיט (Scute), הייתה גם סירה שטוחת-תחתית מונעת על יד מפרש יחיד, ששימשה להובלת יין בנהרות צרפת מחבל אנז'ו ועד לה פון-דה-סה (Les Ponts-de-Cé).
הקיץ של רונה ודורי ספרה של הסופרת סמדר שיר, הספר הוא מסוגת רומן הנעורים, מבוסס על סדרת הטלוויזיה "גאליס".
הספר הוא רב-מכר בקרב בני נוער.
הספר זכה בפרס "ספר השנה" בטקס נבחרי הילדים 2013 ובפרס "ספר הזהב" לשנת 2013.
רונה דיין (מור פולנוהר) - בחורה שקטה ביישנית, בת זוגו של דורי, המוצאת גם ברע דברים טובים, זמרת אשר בלונדון מקבלת הזדמנות ללמוד בבית הספר למוזיקה.
יולי מנצלת אותה לסרט האחרון שלה אבל בסוף הן משלימות ונהיות אחיות טובות.
במהלך הסיפור רונה ודורי מנסים לטוס ביחד ללונדון ולהגשים את חלומם באמת.
דורי אהרוני (דניאל גד) - בחור ספורטיבי רומנטיקן בהתחלה מתאהב ביולי, אבל כשהוא מגלה את האמת עליה הוא שם לב שרונה אהובתו חיכתה לו כל הזמן.
במהלך הסיפור רונה ודורי נקלעים למצבים שאינם חוו ודורי מקבל הזדמנות לשים קץ למחלת ההמופיליה שרודפת אותו שנים.